Diari Oficial de la Generalitat Valenciana


Sumari del DOGV 3268, del 19-06-1998 (1998/5056)

ACORD de 4 de juny de 1998, del Govern Valencià, pel qual s’autoritza determinada transferència de crèdit de capítol VII al VI del programa 458.10 Patrimoni artístic, per import de 681.655.503 de pessetes.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3268

Data del DOGV
:   19-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/5056


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 4 de juny de 1998, del Govern Valencià, pel qual s'autoritza determinada transferència de crèdit de capítol VII al VI del programa 458.10 Patrimoni artístic, per import de 659.359.834 de pessetes. [1998/X5056]
  
El Govern Valencià, en la reunió del dia 4 juny de 1998, adoptà l'acord següent:
  
En l'annex de transferències de capital del programa 458.10 Patrimoni artístic de la Llei de Pressupostos per a 1998 s'inclou la línia 2.533, dotada amb 479.649.409 de pessetes, destinades a finançar el conveni que es pretenia subscriure amb l'Ajuntament de València amb la finalitat de rehabilitar el palau de Cervelló per a destinar-lo a arxiu municipal, biblioteca i hemeroteca, com inversió emmarcada dins del III Mil·lenni. No obstant això, es dona la circumstància que aquesta actuació s'ha previst en el marc del conveni de col·laboració amb la Diputació de València per a executar el programa d'infraestructura cultural i rehabilitació del patrimoni artístic de la província de València previst per als anys 98 i 99, acollint-se a l'execució anticipada de projectes d'inversió a la qual fa referència l'article 10 de la Llei de Pressupostos de la Generalitat Valenciana per a 1998, cosa que permet la supressió de la línia 2.533 «Rehabilitació Palau Cervelló. Capitalitat Cultural III Mil·lenni», la dotació de la qual no està compromesa en no haver-se firmat el conveni amb l'Ajuntament de València i destinar aquest crèdit a finançar les actuacions directes que mitjançant el capítol 6 gestiona la Direcció General de Patrimoni Artístic.
  
En conseqüència i en virtut dels articles 17 i 18 de la Llei de Pressupostos de la Generalitat Valenciana per a 1998, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar l'augment de crèdit en l'aplicació pressupostària 26.23.161.94.3 per import de 799.893.145 de pessetes.
  
Segon
  
Autoritzar la minoració de crèdit en l'aplicació pressupostària 06.81.738.45.6 per import de 777.510.889 de pessetes.
  
Tercer
  
Autoritzar, com a conseqüència de la minoració detallada en el punt anterior, la supressió, en l'annex de transferències de capital del programa 458.10 Patrimoni artístic, de la línia de subvenció 2.533 Rehabilitació Palau Cervelló. Capitalitat cultural III Mil·lenni, així com la desafectació del crèdit que se'n deriva.
  
València, 4 de juny de 1998
  
El conseller secretari del Govern Valencià,